Преди около 17 години се оказах алергичен към въздуха в Делхи.
Лекарите ми казаха, че капацитетът на белите ми дробове
е спаднал до 70 процента,
и че това ме убива.
С помощта на Илинойския технологичен институт,
Института по енергия и ресурси, и проучвания на НАСА
открихме, че има три
основни зелени растения -
широко разпространени зелени растения, с които
можем да отглеждаме целия свеж въздух,
който ни е необходим в затворено помещение, за да сме здрави.
Открихме също, че може
да се намалят изискванията за свеж въздух
в сградата, докато се поддържат
стандартите за качество на въздуха в индустриални помещения.
Трите растения са палма Арека (хрисалидокарпус фрутесенс),
Свекървин език (сансевиерия трифасията) и дърво на парите (епипремнум ореум).
Ботаническите имена са пред вас.
Палмата Арека е растение, което
премахва въглеродния двуокис и го преобразува в кислород.
Трябват ни четири растения на човек с височина до раменете,
а що се отнася до грижите за растенията -
трябва да избърсваме листата
всеки ден в Делхи, и вероятно
веднъж седмично в градове с по-чист въздух.
Трябваше да ги отглеждаме с естествен тор,
който е стерилен, или чрез хидропоника,
и да ги изнасяме навън на всеки три до четири месеца.
Второто растение е Свекървин език,
което също е разпространено растение,
а ние го наричаме растение за спалнята,
защото превръща въглеродния двуокис в кислород през нощта.
Имаме нужда от шест до осем растения на човек с височина до кръста.
Третото растение е дърво на парите,
то също е широко разпространено растение;
расте по-добре чрез хидропоника.
Точно това растение премахва формалдехидите
и други летливи химикали.
С тези три растения
може да се отгледа целият нужен чист въздух.
Всъщност, дори да се намирате в бутилка
затворена с капачка, няма да умрете изобщо
и няма да ви трябва никакъв свеж въздух.
Опитахме тези растения в нашата
собствена сграда в Делхи, която е
20-годишна сграда с площ 50 000 квадратни фута (4645 кв.м.).
Имаше около 1200 такива растения за 300 обитатели.
Проучванията ни откриха, че има
42-процентна вероятност кислородът в кръвта на човек
да се повиши с един процент, ако някой остане вътре
в тази сграда в продължение на 10 часа.
Индийското правителство откри
и публикува проучване, което показва,
че това е най-здравословната сграда в Ню Делхи.
Проучването показа също, че
в сравнение с други сгради,
там случаите на очно раздразнение
са с 52 процента по-малко,
на проблеми с дихателната система - с 34 процента,
главоболия - 24 процента,
увреждане на белите дробове - 12 процента, и астма - 9 процента.
Това проучване беше публикувано на 8 септември 2008 г.
и е налично на уеб сайта на индийското правителство.
Нашият опит сочи
изумително повишаване на човешката продуктивност
с над 20 процента при употреба на тези растения.
И също така намаление на енергийните изисквания в сградите
с невероятните 15 процента, защото ви е необходим по-малко свеж въздух.
Сега повтаряме това
в сграда от 1,75 милиона квадратни фута (0,1626 кв.км.),
в която ще има 60 000 стайни растения.
Защо това е важно?
Важно е също за околната среда,
защото се очаква световните
енергийни изисквания да нараснат
с 30 процента през следващото десетилетие.
40 процента от енергията в света се изразходва
понастоящем от сгради,
а 60 процента от световното население
ще живее в сгради в градовете
с население над един милион през следващите 15 години.
Нарастват предпочитанията за живот
и работа в места с климатик.
"Бъдете промяната, която искате да видите в света,"
е казал Махатма Ганди.
Благодаря, че ме изслушахте.
(Аплодисменти)